Afrikaner poor denied food-aid: Red Cross Brakpan | Space van Adriana
← Nederlandse Taalunie dringend gevra om vir Afrikaans te veg
Afrikaans pupil comatose: run down by ANC-MEC’s car →
Afrikaans article on the above: by Thelma Koorts –
Arm Afrikaners kry kos elke tweede week van Rooi Kruis
9 November 2011 – BRAKPAN — Dié 63-jarige vrou het moedeloos op die sypaadjie sit en huil nadat die Rooikruis van Brakpan noodgedwonge die aantal behoeftige mense wat elke tweede week kos ontvang met meer as die helfte sny, aangesien daar doodeenvoudig nie genoeg voedsel is om aan almal te voorsien nie.
” Ons het geen ander keuse gehad as om dit tot 547 mense te sny nie, maar ons sukkel steeds om kop bo water te hou,” het Campbell gesê. “Met Kersfees om die draai is die nood soveel groter en ons kan nie anders as om ‘n groot beroep op die publiek en besighede te maak om ons te help nie,” het sy bygevoeg.
Baie van die mense is totaal afhanklik van die kos wat hulle elke tweede Dinsdag van die voedingskema ontvang.Met die Herald se besoek, Dinsdagoggend, het ‘n lang ry mense geduldig gestaan en wag vir die bietjie voedsel wat beskikbaar was. Vroue met jong kinders en talle bejaardes het op die sypaadjie gesit en moedeloos voor hulle gestaar.
‘ n 63-Jarige (Afrikaner) vrou in verslete klere het gesê dat sy baie, baie dankbaar is vir die kos wat sy elke tweede week ontvang.
“Ek kry regtig swaar; die lewe is moeilik,” het sy vertel. “Ek bly in ‘n kamer waarvoor ek moet betaal en soms is daar net geen geld vir kos nie.”
Sy het ook vertel dat sy uit desperaatheid van huis tot huis loop en vir kos vra.”Soms gee die mense, maar meeste van hulle jaag my weg,” het sy gesê.
“Ons laaste voedingsdag is op 20 Desember en op dié dag sal ons graag vir die mense kospakkies wil gee wat hulle deur die feestyd sal kan help,” het Campbell gesê. Mense sal eers weer op die 10de Januarie kan aanmeld vir kospakkies.